كنت قولت لحضرتك قبل كده إنى اتعرضت للاغتصاب وأنا طفلة قبل ماأدخل المدرسة بس مقولتش لحد وكنت محتاجة دعم عشان تعبت من المقاومة لوحدى فقولت لحضرتك هقول لبابا باعتبارك استثنيت الوالدين بحالة خاصة من التفهم لكن للأسف بابا بقى بيشك فيا واتحول حد تانى على غير المتوقع أنا غلطت أوى كده إنى اتكلمت؟
لا يا سيدتي. الأب هنا بيمر بحالة صدمة، وهو عمل إزاحة وإسقاط، بتحويل غضبه من نفسه وخزيه من تقصيره في حمايتك إلى غضب منك وخزي بيسقطه عليكِ وهو بتاعه. وأنا لا أنصح إن حد يصارح أي حد من غير مشورة وتوجيه المعالج بتاعه، وأنت مغلطيش في حاجة.